A. TOPOLOVEC 

Ostali smo bez 

milijun kuna 
str.6-7 


SVE MANJI OPĆINSKI i 


PRORAČUN 
str.2-3 | 


JESENJE na Pp 
OPĆINSKI | /. MALIGEC 
PRORACUN | izgradnja dvorane 


JEDNOGLASNO najveći uspjeh 
str. 4 str. 10 


2 
OPĆINSKI PRORAČUN SVE MANJI 


Općinski vijećnici na svojoj 12. sjednici većinom su glasova usvojili proračun Općine Radoboj za 2011. godinu. Sjednica je održana 
20. prosinca, bilo je nazočno 12 od ukupno 13 vijećnika . Osmorica su bila za, tri protiv i jedan suzdržan. Protiv i suzdržani bili su iz 
redova HDZ-a. Prije samog glasovanja vodila se opširna rasprava, a najviše su primjedbi i prijedloga imali vijećnici iz kluba HDZ-a koje je 
predvodio novoimenovani predsjednik Kluba vijećnika HDZ-a Mirko Kiseljak. On je u ime svoje stranke predlagao da se osiguraju sredstva 
za gradnju društvenog doma u Radobojskim Bregima, za modernizaciju cesta: Radobojski Bregi-Brod te Radoboj-Radobojsko Strahinje, 
zatim da se više sredstava osigura za održavanje postojećih općinskih cesta i za pomoć roditeljima prilikom rođenja djece. 

Odgovarajući na podnijete prijedloge općinski načelnik Anđelko Topolovec, naglasio je da se sredstva za proračun iz godine u godinu 
smanjuju i da nije moguće udovoljiti svim zahtjevima iako su opravdani. Objasnio je i nastojanja koja idu u smjeru realizacije već ranije 
planiranih i zapoćetih projekata, kao što su gospodarska zona, Rimska cesta, Zavičajna zbirka te izgradnja nogostupa uz županijske ceste. Uz 

proračun , vijećnici su donijeli i više provedbenih odluka te usvojili drugu izmjenu Prostornog plana Općine. 
Ukupni planirani prihodi Općine Radoboj u 2011. godini iznosit će 10.185.050 kuna. Od toga 8.731.050 kuna odnosi se na prihode 


poslovanja, a 1.454.000 kuna od prodaje nefinancijske imovine. Najznačajniju stavku prihoda donosi 
porez na dohodak: 4.682.000 kuna. Od poreza na kuće za odmor planira se dobiti 65.000, od poreza 
na tvrtku 50.000, od poreza na korištenje javnih površina 20.000 i 10.000 kuna od poreza na potrošnju. 
Pomoći iz državnog proračuna planiraju se u iznosu od 1.850.000 kuna, a iz proračuna Županije 
455.000 kuna. Općina planira i prihode od komunalne naknade, mjesnih samodoprinosa i groblja, ali 
su ta sredstva namjenska i mogu se koristiti samo za zakonom utvrđene namjene. 

Prihodi su planirani, a u skladu s tim i rashodi. Preostaje pitanje hoće li se ostvariti u očekivanim 


iznosima i hoće li se realizirati svi programi 
NOVA KOMUNALNA INFRASTRUKTURA 


Započeti radovi na rekonstrukciji ceste Radoboj-Gorjani 
u 2011. godini bit će nastavljeni ukoliko se počne realizirati 
potpisani ugovor iz 2008. godine između Općine Radoboj 
i Ministarstva regionalnog razvoja. Ispuni li navedeno 
ministarstvo svoju obavezu, Općina će iz svojeg proračuna 
izdvojiti 1.000.000 kuna kako bi taj projekt bio ostvaren. Isto tako 
će Općina osigurati 1.000.000 kuna za izgradnju prometnice 
unutar zone malog poduzetništva u Gornjoj Šemnici jer je to 
jedan od uvjeta da se Zona stavi u funkciju. Kako se u narednim 
godinama nude sredstva za izgradnju komunalne infrastrukture 
iz europskih fondova, Općina Radoboj će u 2011. godini 
izdvojiti 400.000 kuna za izradu potrebnih projekata kako bi 
spremna dočekala ponudu iz Europe. Isti iznos odvojit će se za 
rekonstrukciju javne rasvjete na groblju i Radoboju do župne 
crkve, te za izgradnju javne rasvjete u zaselku Malogorski. 
Kraljevec Šemnički trebao bi dobiti «zeleni otok», a za to će 
trebati 25.000 kuna. Osim vodovoda o kojem brine Krakom na 
području Općine ima još nekoliko manjih vodovoda i bunara o 
kojima treba voditi računa i održavati ih. Za to će se osigurati 
84.000 kuna. 

Najmlađi će također doći na svoje. Za uređenje prilazne 
ceste i asfaltiranje igrališta u Strahinju Radobojskom, ogradu 
oko igrališta u zaselku Mikši, početak izgradnje dječjeg igrališta 
u Radobojskim Bregima i nabavu opreme za igrališta, ukupno će 
se odvojiti 140.000 kuna. Pojačano održavanje cesta, prometni 
znakovi i sanacija klizišta odnijet će daljnjih 210.000 kuna. 

Asfaltiranje javnih putova i nogostupa biti će financirano 
sa 250.000 kuna, a izgradnja nogostupa sa 50.000 kuna. 
Dodamo li tome još 10.000 kuna za kupnju stroja za čišćenje 
javnih površina te 90.000 kuna namijenjenih za kupnju 
potrebnog zemljišta, zatvorit ćemo poglavlje o gradnji objekata 
komunalne infrastrukture. 


Mirko Kiseljak 


POMOĆ STARIJIM OSOBAMA 


Javne potrebe u socijalnoj skrbi i zdravstvu iz općinskog 
proračuna u 2011. godini odnijet će ukupno 294.350 kuna. 
Najveća stavka odnosi se na pružanje pomoći u kući starijim 
osobama, a iznosi 51.150 kuna. Pravo na besplatnu školsku 
kuhinju ostvaruje učenik osnovne škole s prebivalištem na 
primanja po članu domaćinstva ne prelaze iznos od 800 
kuna. Za tu će potrebu trebati izdvojiti ukupno 30.000 kuna. 
Djelatnost Gradskog društva Crvenog križa Krapina, Općina 
Radoboj u 2011. godini sufinancirat će sa 40.800 kuna, dok 
će 85 korisnika, prema evidenciji Centra za socijalnu skrb 
Krapina, koji žive na području Općine Radoboj primiti po 950 
kuna kao pomoć za nabavu ogrijeva. Ukupno će za tu namjenu 
trebati 80.750 kuna. Odlukom Općinskog vijeća isplaćuje se 
pomoć roditeljima za svako novorođeno dijete. 

Pomoć po djetetu iznosi 1.000 kuna a ukupno se za tu 
namjenu namjenjuje 30.000 kuna. Za isplatu jednokratnih 
novčanih pomoći prema posebnim propisima moći će se isplatiti 
u ukupnom iznosu od 14.250 kuna. Socijalno ugrožene osobe 
imaju i pravo na pomoć za podmirenje troškova stanovanja. 
Mogu računati na ukupno 10.000 kuna u 2011. godini. 

Umirovljenici koji su socijalno ugroženi također mogu 
računati na prigodne poklone prigodom Božićnih blagdana u 
ukupnom iznosu od 10.000 kuna. Pet tisuća kuna rezervirano je 
za pokriće pogrebnih troškova osoba koje nemaju nasljednika 
i nema tko snositi te troškove. Obiteljski centar Krapinsko 
zagorske županije dobit će 4.000 kuna, a ostale udruge 
ukupno 18.400 kuna. Od tog iznosa najviše će odnijeti Udruga 
umirovljenika Radoboj: 9.600 kuna, te Sindikat umirovljenika 
Hrvatske, Podružnica Radoboj 1.600 kuna. 

Juim mjetanima bućiu Jadaboj Magoslovlieno Vučić Hagdant fe sretnu. i uipjednu 2011 godinu še: 
Ilačelnih bućin Šadokoj Mudehta Jupolovat Bedijednih brćinihog pijaca, Maj Joj 7 


Zamjenik načelnika, foli Joloža bućinski pijećnici ke žapollenici gudinike urat bućin Jadsboj 


JEDINSTVENI — UPRAVNI ODJEL 


Za plaće i ostale rashode zaposlenih djelatnika 
Upravnog odjela i Općinskog načelnika u 2011. godini 
iz općinskog će se proračuna izdvojiti ukupno 684.900 
kuna. Kod toga valja naglasiti da su plaće u 2010. godini 
usklađene s Odlukom Vlade Republike Hrvatske. Za 
poslove iz nadležnosti i djelokruga Općinskog vijeća i 
Načelnika, kao što su naknade općinskim vijećnicima, 
informiranje, proslava Dana općine, djelatnost političkih 
stranaka i općinska pričuva, osigurava se ukupno 280.000 
kuna. Vlastiti komunalni pogon odnijet će 129.000 kuna, 
a na održavanje groblja i mrtvačnice idu 172.000 kuna. 
Kod toga valja naglasiti da samo odvoz kontejnera s 
groblja godišnje stoji 40.000 kuna. Dodamo li tome 
održavanje javnih površina, održavanje opreme i zgrada, 
telefonske i poštanske troškove, te troškove struje, plina 
i vode, dolazimo do ukupnog iznosa od 1.735.500 kuna. 


NAJVIŠE ZA ZAVIČNJNU ZBIRKU 


Ukupna sredstva za podmirenje potreba u oblasti 
kulture za 2011. godinu na području Općine Radoboj 
iznose 1.848.700 kuna. Najviše od tog iznosa ide za 
plaćanje radova na adaptaciji stare škole i uređenja 
Zavičajne zbirke, ukupno 1.770.000 kuna. Radobojska 
Župa Presvetog Trojstva kao pomoć će primiti 50.500 
kuna, a za nabavu knjiga za knjižnicu Općine Radoboj 
osigurava se 5.000 kuna. Udruge iz oblasti kulture 
dobit će ukupno 23.200 kuna i to KUD Zagorec 6.400, 
limene glazbe, svaka po 4.000 kuna, KOD Sida Košutić 
3.200 kuna, kuburaši 2.400 kuna te ostali korisnici 
3.200 kuna. Kod ove kategorije potrošnje valja naglasiti 
da bi od potrebnih ukupnih sredstava namijenjenih za 
adaptaciju stare škole Fond za zaštitu okoliša i energetsku 
učinkovitost trebao osigurati 800.000 kuna. 


PREDŠKOLSKI ODGOJ | ŠKOLSTVO ODNOSE 
644.000 KUNA 


Boravak djece u dječjim vrtićima, predškola, školske 
aktivnosti, darovi koje donosi sv. Nikola i sufinanciranje 
prijevoza učenika srednjih škola u 2011. godini, Općina 
Radoboj financirat će u ukupnom iznosu od _ 644.000 
kuna. 

Najveća stavka je sufinanciranje boravka djece u 
dječjim vrtićima. Godišnje to iznosi 340.000 kuna. Za 
sufinanciranje prijevoza učenika srednjih škola odvaja se 
220.000 kuna. 50.000 kuna odlazi za predškolu, 15.000 
za sufinanciranje školskih aktivnosti u OŠ Side Košutić 
Radoboj, 9.000 za darove djeci nižih razreda i polaznike 
predškole prigodom blagdana sv. Nikole, a 10.000 kuna za 
prijevoz djece predškolske skupine koja imaju teškoće u 
razvoju u Specijalnu bolnicu za medicinsku rehabilitaciju 
u Krapinskim Toplicama. 

Ukupna sredstva koja će se iz općinskog proračuna 
izdvojiti u 2011. godini za potrebe predškolskog odgoja i 
školstva iznose 644.000 kuna. 

SKUPA JAVNA RASVJETA 


Na području Općine Radoboj ima još vrlo malo kuća 
do kojih nije postavljena javna rasvjeta. To međutim iziskuje 
i vrlo velika sredstva kako za plaćanje potrošene struje tako 
i za održavanje i zamjenu rasvjetnih tijela. Predviđeno je da 
će u tu svrhu u 2011. godini trebati iz općinskog proračuna 
odvojiti ukupno 320.000 kuna. Za održavanje javnih puteva i 
nerazvrstanih cesta izdvojit će se ukupno 650.000 kuna s tim 
da će se iz tog iznosa trebati izdvojiti i određeni dio za plaćanje 
radova izvedenih u ovoj godini. Ostat će tako sredstava tek 
za najnužnije intervencije, zimsko održavanje te uklanjanje 
grmlja i raslinja uz prometnice radi nesmetanog odvijanja 
prometa. Građani su uglavnom «zaslužni» za stvaranje divljih 
odlagališta otpada, a njihova sanacija stajat će 25.000 kuna. 
Na dijelu proračuna koji se odnosi na održavanje komunalne 
infrastrukture ostaje još i održavanje zelenih površina. Za tu 
je namjenu predviđeno 17.000 kuna. 


SPORT OSTAJE NA ISTOM 


Za djelovanje sportskih udruga i organizaciju sportskih 
natjecanja u Općini Radoboj u 2011. godini odvojit će se 
ukupno 185.000 kuna, što je isti iznos kao i ove godine. Najveći 
dio otići će za djelatnost Sportske zajednice Općine Radoboj, 
koja će sredstva rasporediti između NK Radoboj i sportskih 
računati na 4.000 kuna, Društvo sportskih igara učenika na 
1.600 kuna, Kinološko društvo na 1.000 kuna, a 1.600 kuna 
iznose donacije ostalim udrugama. Sada već tradicionalne 
sportske priredbe koje se održavaju uz Dan Općine, maraton i 
biciklijada, imat će na raspolaganju ukupno 10.000 kuna. 


v 4 
JAVNA RASPRAVA 


Prvi put od kada je ponovno uspostavljena Općina Ra- 
doboj, organizirana je javna rasprava o prijedlogu općinskog 
proračuna. Načelnik Općine, Anđelko Topolovec, sa općin- 
skim službama pripremio je prijedlog proračuna za 2011. go- 
dinu i pozvao zainteresirane na javnu raspravu. Javna rasprava 
je održana 10. prosinca u prostorijama Vatrogasnog doma u 
Radoboju, ali poziv nije pobudio veće zanimanje birača. Mož- 
da je dulji niz godina, kada stanovnici nisu ništa pitani, jedan 
od razloga malog odaziva, a možda ima i onih koji uglavnom 
samo prigovaraju, a kada ih se pozove da daju svoje primjedbe 
i prijedloge izbjegavaju sudjelovanje. Uz dobro pripremljenu 
prezentaciju, od toga što je to proračun, kako se sastavlja i što 
sve utječe na ostvarivanje i trošenje sredstava, razvila se i kon- 
struktivna rasprava. lako malobrojni, zainteresirani su postav- 
ljali pitanja i davali konkretne prijedloge. Tako su konkretni 
prijedlozi bili da se osiguraju sredstva za izgradnju društvenog 
doma i dječjeg igrališta na Radobojskim Bregima, da se finan- 
cira javna rasvjeta u zaselku Malogorski, da se smanje troškovi 
javne rasvjete tako što bi se gasila od 23 sata do 5 sati narednog 
dana, da se smanje izdaci za Zavičajnu zbirku i osiguraju sred- 
stva za održavanje lokalnih prometnica. 

Što je od tih primjedbi moglo ući u proračun, a što zbog 
trenutne situacije nije bilo moguće, vidljivo je iz konačnog pro- 
računa, kojeg je Općinsko vijeće usvojilo 20. prosinca 2010. 
godine. /vir/ 

G 
JUBILARA PRIZNANJA OPĆINAMA i ŠKOLAMA 


Gradsko društvo Crvenog križa Krapina koje dje- 
luje na području Grada Krapine te Općina Đurmanec, 
Jesenje, Petrovsko i Radoboj, održalo je 7. prosinca 2010. 
godine svečanu sjednicu Skupštine povodom obilježa- 
vanja 125. godišnjice rada. Bila je to prilika da se sudi- 
onici sjednice upoznaju s poviješću djelovanja ove hu- 
manitarne organizacije te da se zaslužnim pojedincima 
i institucijama predaju jubilarna priznanja. Među onima 
koji su priznanja primili našle su se i Općine JESENJE 
i RADOBOJ te Osnovna škola Side Košutić Radoboj 
i Osnovna škola Jesenje. Sjednica Skupštine održana je 
pod predsjedanjem predsjednice Gradskog društva Cr- 
venog križa Krapina Dragice Ferjanić, a o 125-oj godiš- 
njici djelovanja Društva govorili su Drago Kozina, Davor 
Šimunović, Dijana Semenić i Valentina Hanžek. 

Gradsko društvo Crvenog križa Krapina ovom se 
prilikom zahvaljuje svim aktivistima, dobrovoljnim da- 
rivateljima krvi te institucijama koje su doprinosile i do- 
prinose uspješnosti rada ove humanitarne organizacije. 
Ujedno svima želi sretan i blagoslovljen Božić te sretnu i 
uspješnu 2011. godinu. (vir) 


PRORAČUN OPĆINE JESENJE USVOJEN JEDNOGLASNO 


Proračun Općine Jesenje za 2010. godinu iznosit 
će 7.047.1600 kuna.Usvojilo ga je jednoglasno Općin- 
sko Vijeće na svojoj 11. sjednici održanoj 08. prosinca. 
Planirani prihodi za 2011. godini kretati će se u okviru 
ostvarenih prihoda u 2009. godini. Što se tiče rashoda 
oni su uravnoteženi sa prihodima, a najveći dio odnosi 
se na kapitalna ulaganja koja iznose 4.200.000,00 kuna. 

U 2011. godini prioritet je rekonstrukcija lokalne 
ceste G. Jesenje-D. Jesenje, točnije Veliko selo- Sitari, u 
dužini 700 metara, izgradnja rezervoara koji će trenutno 
biti u funkciji vodovoda Gornjeg Jesenja, a u budućnosti 
bi trebao biti dio sustava vodoopskrbe i ostalih naselja 
koja nemaju adekvatnu opskrbu vodom. Tu je izgradnja 
javne rasvjete u Lužanima i dijelu Gornjeg Jesenja, as- 
faltiranje nerazvrstanih cesta ,te niz manjih komunalnih 
radnji. 

Za socijalni program izdvojit će se preko 400.000,00 
kuna, u što su uključene pomoći za novorođenu djecu, 
subvencioniranje prijevoza učenicima srednjih škola, 
pomoći socijalno ugroženim obiteljima, sufinanciranje 
projekta «Pomoć u kući», pomoć umirovljenicima... 

Što se tiče obrazovanja vrijedno je spomenuti 


stipendije učenicima srednjih škola 1 svim redovnim stu- 
dentima, sufinanciranje boravka djece u vrtićima, male 
škole, tekuća donacija Osnovnoj školi. 

Za tekuće financiranje DVD-a i potrebe Civilne za- 
štite osigurano je 112.000,00 kuna. Na području Opći- 
ne Jesenje djeluje velik broj Udruga kojima se doniraju 
sredstva kao pomoć pri realizaciji njihovih programa. 

Da bi se pomoglo obiteljima koje se bave poljo- 
privredom, planirana su nepovratna sredstva kroz razne 
vrste subvencija (kupnja loznih i voćnih sadnica, nabava 
plastenika, povećanje stočnog fonda uzgoja zagorskog 
purana i dr). 

Općina Jesenje kao i svaka druga Općina ima dosta 
financijskih obaveza glede tekućeg održavanja nerazvr- 
stanih cesta, tu su i troškovi javne rasvjete 1 niz drugih 
obaveza na koje nas zakon obavezuje. 

Kod izrade Proračuna rukovodili smo se prioritet- 
nim potrebama naših mještana, planovi za naredno raz- 
doblje su ambiciozni, ali mi vjerujemo da ćemo ih za- 
jedničkim zalaganjem sa uspjehom ostvariti, istaknuo je 
načelnik općine Ivan Maligec. 


UGODNE BOŽIĆNE BLAGDANE, BLAGOSLOVLJEN BOŽIĆ I 
USPJEŠNU 2011. GODINU STANOVNICIMA OPĆINE JESENJE ŽELI: 


s» _) OPCINSKA ORGANIZACIJA HVATSKE NARODNE STRANKE - 
LIBERALNI DEMOKRATI JESENJE 


VINA BOLJA OD OČEKIVANJA 


Članovi udruge vinogradara i vinara «Radobojski pajda- 
ši» prema svemu sudeći mogu biti više nego zadovoljni kvali- 
tetom vina berbe 2010. godine. Vremenski uvjeti nisu baš išli 
na ruku vinogradarima, ali su prva kušanja mladih vina poka- 
zala da se i iz lošije kvalitete grožđa mogu dobiti kvalitetna 
vina. Dokaz je to da su se naši vinogradari i vinari usavršili u 
proizvodnji vina i da poštujući savjete stručnjaka ostvaruju iz 
godine u godinu sve bolje rezultate. U radobojskom Vatroga- 
snom domu održano je tradicionalno kušanje mladih vina, a 
stručni je tim predvodio dipl. inž. poljoprivrede Zdenko Ivan- 
ković iz Hrvatskog instituta za vinarstvo. Mnogi vinogradari 
bili su ugodno iznenađeni ocjenama svojih vina. Među četrde- 
setak uzoraka, gotovo da nije bilo ni jednog koji je ocijenjen 
lošom ocjenom. 

Rezimirajući rezultate kušanja mladih vina u Radobo- 
ju, inž. Ivanković je pohvalio nastojanja vinogradara i vinara i 
preporučio im da razmisle o stvaranju jedinstvenog radoboj- 
skog vina, koje bi moglo opravdano konkurirati vinima sa dru- 
gih vinorodnih područja. Naglasio je da su vina iz ovogodišnje 
berbe svojom kvalitetom vjerojatno iznenadila pojedine vla- 
snike, jer je 2010. godina za vinogradare bila vrlo nepovoljna. 
Uz savjete kako njegovati mlada vina i u konačnici imati što 
bolju kapljicu, vinogradari su nakon službenog dijela kušali 
pojedine uzorke vina i razmijenili iskustva, zakazavši sljedeći 
susret prilikom proslave Vincekovog. (vir) 


UMIROVLJENICIMA BOŽIĆNICA 

e 
KOMBI ZA DISTROFIČARE 


Povodom svjetskog dana invalida Udruga distro- 
fičara Krapina u prostorijama općine Jesenje priredila 
je službeno predstavljanje prilagođenog kombi vozila. 
Predsjednica Mirjana Janžek ukratko je iznijela krono- 
loški pregled od same inicijative o pokretanju akcije za 
prikupljanje sredstava za nabavu njima tako nužno po- 
trebnog vozila. U akciju prikupljanja sredstava uključen 
je bio velik broj institucija, poduzeća, udruga i građana 
pojedinaca, održani su humanitarni koncerti, turnir u 
beli... Ne umanjujući doprinos svih koji su nam pomo- 
gli, moram istaknuti da su nam veliku pomoć i podršku 
pružili; dožupanica gospođa Sonja Borovčak, Obiteljski 
centar KZŽi ravnateljica Gordana Maligec, gradonačel- 
nik Krapine Josip Horvat, načelnici općina Jesenje Ivan 
Maligec i Đurmanca Branko Horvat, te gospođa Mirica 
Mirić. Od sveg srca zahvaljujemo se svima vama prisut- 
nima te svim dobročiniteljima koji su kupovali naše ra- 
dove, svojim prilozima ili na bilo koji drugi način pomo- 
gli da ostvarimo naš dugo očekivani cilj- rekla je Mirjana 
Janžek predsjednica udruge. Podijeljene su zahvalnice i 
simbolični darovi pozvanim gostima koji su svojim prilo- 
zima i zalaganjem pomogli oko prikupljanja sredstava za 
kupnju vozila. Svi okupljeni složili su se u jednom; da će 
kupljeno vozilo zasigurno puno pomoći u potrebama tih 
vrijednih ljudi koje je bolest vezala uz kolica. 


Kako bi bar malo ublažili teško materijalno stanje socijalno ugroženih nještana, te im uljepšali nadolazeće bo- 


žićno-novogodišnje blagdane, Općina Jesenje pripremila je poklon pakete sa živežnim namirnicama i higijenskim 
potrebštinama. Socijalno vijeće općine Jesenje predložilo je načelniku da se obiteljima, odnosno samcima koji su 
teškog materijalnog ili zdravstvenog stanja podijele paketi. Paketi su osigurani za šezdeset samaca odnosno obitelji, 
kako bi i oni osjetili radost Božića. Umirovljenici čija mjesečna primanja iznose manje od 1.500,00 kuna, odlukom 
načelnika primit će jednokratnu novčanu pomoć (Božićnicu) u iznosu od 300,00 kuna. 


SVIM GRAĐANIMA OGĆINE 9400801, A POSEANO VMISOVLJENI 
SRETJBOŽIĆI NOVU GODINU ŽELI: 
UDRUGA UMIROVLJENIKA OPĆINE RADOBOJ 

OSTALI SMO BEZ MILIJUN KUNA 


Kraj godine je prilika da se podvuče crta i sagleda što je 
od želja i planova ostvareno, a što nije. O tome razmišlja svaki 
pojedinac, obitelj, općina, grad, županija, država. Što je plani- 
rano, a što relizirano u Općini Radoboj za 2010. godinu i što 
nas očekuje u 2011. o tome ćemo pokušati saznati nešto više 
iz razgovora sa Načelnikom Općine Radoboj ANĐELKOM 
TOPOLOVCEM. 

Radobojsko-Jesejanski list: Na kraju smo još jedne go- 
dine. Po svemu sudeći nije bila laka, stanje u svijetu i našoj 
državi imalo je velikog odjeka i na zbivanja u Općini Rado- 
boj. Unatoč svemu radilo se i dio planova je ostvaren. Što 
međutim i zbog čega nije ostvareno od planiranog za godi- 
nu koja je eto na izmaku? 

A.Topolovec: Svi naši planovi vezani uz kapitalne in- 
vesticije započeti su, a neki od njih nažalost morali su biti 
vremenski odgođeni. Uglavnom zbog neodgovorne državne 
politike prema jedinicama lokalne samouprave, kao što je na 
primjer sramotna porezna reforma donijeta u pola proračun- 
ske godine. Tom reformom Općina Radoboj ostala je bez oko 
milijun kuna u svom proračunu. Drugi razlog nerealizacije bilo 
je zdušno zalaganje, “bijede radobojske politike", pojedinaca 
kojima je glavni politički cilj stopirati izgradnju Rimske ceste 
kao i stopiranje pomoći Ministarstva kulture za našu Zavi- 
čajnu zbirku. Smatram da nije potrebno imenovati nikoga jer 
lažljivaca uvijek ima, ali ljudi na vrijeme shvate o kome se radi 
pa će se i prema njima odnositi u skladu sa svojom savješću. 

Prometnica unutar gospodarske zone u Gornjoj Šemni- 
ci nije izgrađena. Napravljena je kompletna dokumentacija, a 
zbog kasno raspisanog natječaja od strane Ministarstva gos- 
podarstva uz sufinanciranje istog, Općina nije bila u moguć- 
nosti sama isfinancirati cestu te očekujemo realizaciju traženih 
500.000 kuna kako bi cesta bila izgrađena u omjeru 50 prema 
50 posto. Općina planira u 2011. godini osigurati potrebni 
iznos, ali opet sve ovisi o državnim institucijama. 

Zbog smanjenja prihoda nismo još uvijek uspjeli sanirati 
klizište na cesti Radoboj-Radobojski Bregi, proširenje javne 
rasvjete centar Radoboja-Malogorski i Radoboj-Košutići, te 
asfaltiranje lokalnih putova. Porezne reforme, nesposobnost 
i neznanje Vlade još nekako možemo preboljeti, ali je teško 
svima koji vode brigu o Općini Radoboj shvatiti da postoje 
pojedinci, pripadnici politike HDZ-a koji se predstavljaju kao 
Radobojci, a ne prezaju od toga da svojom politikom nanose 
štetu stanovništvu Radoboja, a neki to već duže vrijeme nisu. 
Takav vid pomoći i suradnje nije nam potreban, a sve one koji 
tako razmišljaju pozivam da nam prestanu»pomagati» i da se 
usmjere na pružanje pomoći sredinama u kojima žive. 

Radobojsko-Jesejanski list: Odluke kao što su povje- 
ravanje upravljanja vodovodom «Krakomu», povećanje 
cijena za usluge groblja, povećanje komunalne naknade i 
još neke, nisu u prvom trenutku naišle na odobravanje svih 
građana. Bilo je i prigovora, a još uvijek ima i nerazumije- 
vanja od strane pojedinaca. Što se zapravo donošenjem tih 
odluka željelo postići i jesu li na vidiku željeni rezultati? 

A.Topolovec: Povjeravanjem upravljanja vodovodom 
«Krakomu» d.o.o. Krapina, općinski vodovod konačno se sta- 
vio u legalan sustav distribucije, što nam omogućava korište- 
nje državnih sredstava, koja nisu mala jer se radi o 6.000.000 
kuna za poboljšanje vodoopskrbnog sustava na području Op- 
ćine Radoboj. Time smo ušli i u zajednički sustav odvodnje 
koji je kao takav predan uz zahtjev za dobivanje sredstava 
iz pretpristupnih fondova EU. Sam projekt odvodnje počet 


će se realizirati 2013. godine, 
a valja napomenuti da _kori- 
snici vode s područja Općine 
Radoboj plaćaju 2 kune po 
kubiku potrošene vode manje 
od korisnika s ostalih pod- 
ručja koje pokriva «Krakom». 

Vezano uz povećanje 
grobnih usluga, cijena se nije 
mijenjala od 2005. godine. 5 
obzirom na poskupljenje svih 
troškova moralo je doći do korekcije cijena troškova ukopa 
pokojnika. Zakonom smo obvezni trošak ukopa naplatiti od 
strane obitelji ili druge ovlaštene osobe zadužene za sahranu, 
a grobnom se naknadom može jedino održavati groblje. Na- 
pominjem da i ovom korekcijom cijene korisnici groblja u Ra- 
doboju još uvijek plaćaju znatno manje od onih u susjednim 
općinama i gradovima. 

Povećanjem cijene komunalne naknade Općina Radoboj 
pokriva točno polovicu svojih potreba kod održavanja komu- 
nalne infrastrukture, a druga se polovica pokriva iz ostalih 
sredstava općinskog proračuna, mada Zakon o komunalnim 
djelatnostima naglašava da se iz komunalne naknade moraju 
pokrivati troškovi održavanja komunalne infrastrukture. 5 ob- 
zirom na kvalitetu pružanja komunalnih usluga na našem po- 
dručju, o čemu svi možemo svjedočiti, iznos od 0.37 kuna po 
kvadratnom metru korištene površine i nije tako veliki trošak 
za domaćinstva, iako smo svjesni situacije u kojoj se trenut- 
no nalazimo. Bili smo, naime, prisiljeni ili povećati cijenu ko- 
munalne naknade ili domaćinstvima uskratiti neku od usluga 
kao što su javna rasvjeta, održavanje nerazvrstanih cesta, ljet- 
na košnja uz prometnice ili zimsko održavanje nerazvrstanih 
cesta. 

NAŠ CILJ JE JEDNOSMJENSKA NASTAVA 

Radobojsko-Jesejanski list: U 2011. godini Općina 
Radoboj gubi status brdsko-planinskog područja. Na teme- 
lju pokazatelja razvijenosti ubuduće neće imati ni posebno 
pravo na pomoć države. Kako će se to odraziti na realizaciju 
programa i na ukupno stanje u Općini? 

Toplovec: Na temelju pokazatelja razvijenosti možemo 
zaključiti da se u Općini Radoboj vodila dobra razvojna poli- 
tika i da Općina više ne treba biti zakonski potpomagana od 
strane države jer smo na 78% prosjeka Republike Hrvatske. 
Status brdsko-planinske općine uvelike je pomogao današ- 
njem izgledu naše sredine. Valja, međutim, naglasiti da je sta- 
tus brdsko-planinskog područja naša Općina dobila u vrijeme 
Vlade pokojnog premijera Ivice Račana, a da je cijelu kon- 
cepciju potpomaganja određenih područja osmislio tadašnji 
ministar u Vladi Radimir Čačić. Tek toliko da se neki ne bi 
kitili tuđim perjem. 

Republika Hrvatska donijela je zakon o regionalnom 
ustroju koji je usklađen sa zakonima EU. Za napomenuti je da 
nisu još donijeti podzakonski akti za financiranje jedinica lo- 
kalne samouprave. Siguran sam da će ti akti biti također uskla- 
đeni s europskim zakonodavstvom i da će Općina Radoboj, 
kao i ostale jedinice samouprave u Hrvatskoj imati barem dva 
puta veće izvorne prihode nego što ih imaju danas, a to pak za 
nas znači barem 10.000.000 kuna vlastitih prihoda. 

Ova predviđanja temeljim na onome što EU traži od nas, 
ali se našoj sadašnjoj Vladi to baš ne dopada, no i to će se usko- 
ro promijeniti. Tako uvećan vlastiti prihod Općini Radoboj 


Anđelko Topolovec JE 


omogućio bi realizaciju razvojnih projekata koje imamo, a nji- 
hova pak realizacija svima nama donosi veliku korist. 

Radobojsko-Jesejanski list: Koji će biti najznačajniji 
programi u predstojećoj godini, normalno imajući u vidu 
financijsku situaciju? 

A. Toplovec: Izgradnja unutarnjih prometnica u zoni 
malog gospodarstva s pripadajućom infrastrukturom, što će 
omogućiti početak ulaganja privatnih investitora u našu zonu 
jedan je od prioritetnih zadataka. Završetak Zavičajne zbir- 
ke i rekonstrukcija Rimske ceste trebalo bi biti stvarni poče- 
tak razvoja turizma u našoj Općini. Krenut ćemo u realiza- 
ciju prve faze programa vodoopskrbe. Predviđa se izgradnja 
vodoopskrbnog bazena zapremnine 400 kubika kod Mišaka 
i pripadajućeg magistralnog voda od bazena do postojećeg 
sustava vodovoda u Radoboju. Pripremljena je dokumentaci- 
ja za gradnju ceste do Planinarskog doma što je uvjet da se 
prijavimo za sredstva iz fonda IPARD EU. Planiramo izra- 
du projektne dokumentacije za dogradnju i adaptaciju škole u 
Radoboju kako bi se stvorili uvjeti za jednosmjensku nastavu i 
cjelodnevni boravak djece u školi, što je prikladno 21. stoljeću. 

Radobojsko-Jesejanski list: Novi zakonski propisi 
koji reguliraju poslove i odnose, s jedne strane općinskog 
načelnika, a sa druge Općinskog vijeća, primjenjuju se od 
posljednjih lokalnih izbora. Kako ti odnosi funkcioniraju u 
Općini Radoboj i kakavje doprinos općinskih vijećnika kod 
donošenja pojedinih odluka i planova? 

A. Topolovec: Odnosi između načelnika i članova 
Općinskog vijeća funkcioniraju na obostrano zadovoljstvo. 
Nakon provedenih neposrednih izbora, bez obzira na zakon- 
ske odredbe, nastojao sam zadržati korektan odnos između 
Načelnika i Općinskog vijeća i moram napomenuti da su sve 
značajne odluke prošle konstruktivnu raspravu na sjednicama 
Vijeća i uglavnom su donošene uz jednoglasnu podršku ili 
tek po neki suzdržani i glas protiv. Zahvaljujem predsjedniku 
Općinskog vijeća Alojzu Sajku koji ulaže znatan trud kako u 
pripremi tako i vođenju sjednica Općinskog vijeća. 

Radobojsko-Jesejanski list: Što možete poručiti sta- 
novnicima Općine Radoboj na kraju jedne i početku druge 
godine? 

A. Topolovec: Želim da Općina Radoboj bude dina- 
mična i inovativna općina, da postane općina zadovoljnih 
stanovnika, odlučna da svoje resurse održivo koristi ali i 
očuva za sljedeće generacije. Općina Radoboj treba izrasti u 
sredinu u kojoj će sve generacije njezinih stanovnika imati 
uvjete za kvalitetan život. 

SVIM GRAĐANKAMA I GRAĐANIMA OPĆI- 
NE RADOBOJ ŽELIM BLAGOSLOVLJEN I SRETAN 
BOŽIĆ,TE DA _S NADOM U BOLJE KRENEMO U 
NOVU 2011. GODINU, ZA KOJU ŽELIM DA SVI- 
MA BUDE ISPUNJENA ZDRAVLJEM, ZADOVOLJ- 
STVOM I USPJEHOM. 

ZADOVOLJNI SMO S POSTIGNUTIM 


Imajući u =a . je Li na odmaku bila recesij- 
ska i doista teška za gospodarstvo, ipak bih izrazio za- 
dovoljstvo svime što je postignuto u našoj Općini. Bez 
obzira što nisu realizirani neki kapitalni projekti po ko- 
jima bi naša Općina mogla biti prepoznata kao potenci- 
jalna turistička destinacija, ipak je i u ovoj godini vidljiv 
napredak u smislu poboljšanja kvalitete života mještana. 
Naravno da se ne može jednako ulagati baš u svakom di- 
jelu Općine i biti posve objektivan, tako da će uvijek biti 
onih koji misle da je trebalo drugačije. 

U ovoj godini bilo je nekoliko nepopularnih mjera 
od strane Načelnika i Općinskog vijeća koje su naišle na 
neodobravanje mještana, ali su bile nužne zbog provođe- 
nja zakonske regulative. Važno je da vodstvo Općine uz 
sva konkretna i vidljiva ulaganja u razvoj infrastrukture 
prepoznaje i važnost pravovremene izrade projekata koji 
iziskuju također znatna novčana sredstva. 

Iskreno se nadam da ćemo u idućim godinama moći 
realizirati sve planirano kako bi svi naši mještani imali 
podjednake uvjete za život, a naša Općina postala po- 
željno turističko odredište ali i mjesto u koje će mlade 
obitelji htjeti doseliti, a ne se iz nje iseljavati. 

Na kraju, u ime Podružnice HNS-a Radoboj i u 
svoje osobno ime želim svim mještanima sretne Božić- 
ne blagdane, a u Novoj godini obilje sreće i blagostanja. 

Predsjednik Podružnice HNS-a Radoboj 
Robert Mikša 


SRETAN BOZIĆ I USPJEŠNU 2011, GODINU ZELI VAM: 


HRVATSKEINARODNEHS STATI EERALN GOLI 
RAĐOBOJ 


U 

GUDINA BUARA 


Evo nas na kraju još jedne kalendarske godine koja je za 
nekog otišla prebrzo, a za nekog presporo. Bila je kakva je bila. 
Odgovorni su nas uvjeravali da su za sve naše nedaće krivi neki 
izvan naših državnih granica i da smo najteže razdoblje pre- 
brodili, da živimo bolje nego ikad i da se nemamo zašto žaliti. 
Je li to baš tako preostaje svakome od nas da se sam uvjeri, a mi 
pogledajmo što se u 2010. godini zbivalo u Općinama Jesenje 
i Radoboj. 

Godina je počela u znaku izbora za novog Predsjedni- 
ka Hrvatske. 10. siječnja održan je drugi krug u kojem su se 
natjecali Milan Bandić i Ivo Josipović. Premoćno je i u Rado- 
boju i u Jesenju pobijedio Ivo Josipović. Isto je bilo i u gotovo 
svim drugim općinama i gradovima i Hrvatska je dobila novog 
Predsjednika. Općina Radoboj imala je čast pozdraviti budu- 
ćeg Predsjednika u svojoj sredini 18. prosinca 2009. godine. 


Proteklih godina maškare su bile maštovite, poučne i zabavne. Hoće li 


tako biti i 2011. godine? 


lako je ožujak kalendarski prvi proljetni mjesec, 13 dana snijeg je bijelio 
1 jesejanske pejsaže. 


Predsjednik Republike Hrvatske, Ivo Josipović u društvu sa županom 
Krapinsko-zagorskim Sinišom Hajdašem Dončićem i načelnikom 
Općine Radoboj Anđelkom Topolovcem u Radoboju 10. siječnja 2010. 
godine. 


Veljača je donijela Općini Radoboj još jednu ugodnu 
obvezu. U Humu na Sutli 7. veljače 2010. održano je župa- 
nijsko natjecanje u pripremanju Babičinih kolača. Pobijedila 
je Manda Kogaj iz Općine Radoboj i prema propozicijama, 
Radoboj će početkom iduće godine biti domaćin V. Županij- 
skog natjecanja u pripremanju kolača prema receptima naših 
baka. Poštovane čitateljice, počnite se pripremati, već ste sada 
pozvane da sudjelujete! 

Inače, veljača je protekla u znaku maškara, bilo je zani- 
mljivo i u školi i na školskom igralištu gdje su nastupile brojne 
skupine. 

M esec ožujak bio je značajan za Radobojski list. Presko- 
od saa 2010. po prvi su se put u našem ii o- eda pojavile 
i informacije iz Općine Jesenje. 

DODJILA GILA 


Za Radoboj je bio značajan 26. ožujak. Tog je dana odr- 
žana sjednica Općinskog vijeća na kojoj su sve odluke donijete 
jednoglasno, a jedna od značajnijih bila je Odluka o pristupa- 
nju izradi dopuna i izmjena Prostornog plana. Ovaj je posao 
dovršen pa se ta materija ponovno našla na sjednici Općin- 
skog vijeća 20. prosinca ove godine. 


Sve su češće sjednice radobojskog Općinskog vijeća na kojima se odluke 
donose uglavnom jednoglasno. 

Mjesec svibanj u Općini Radoboj počeo je proslavom 
praznika rada. Svečanost je u organizaciji HNS-a održana u 
Jazvinama, a našli su se tu i najistaknutiji dužnosnici i članovi 
ne samo iz Radoboja već i iz drugih sredina. 

Vatrogasci su obilježili blagdan svog zaštitnika sv. Flori- 
jana, a mladi pjesnici iz cijele Hrvatske našli su se u Radoboju 
u okviru manifestacije Dani Side Košutić. 


e 
LJILJANA BOROVEČKI-VOSKA | 


OL na Strahinjščici 


Ni i i susjednim | područjima ' 


Lipanj je ponovno podsjetio znanstveni svijet na prirodne znamenitosti 
radobojsko-jesejanskog kraja. Prof: Ljiljana Borovećki Voska napisala 
je knjigu “Orhideje na Strabinjšćici i susjednim područjima“. Promocija 
je održana 29. lipnja u Prirodoslovno-matematičkom fakultetu u 


Zagrebu. 


U mjesecu svibnju 2010. godine zaselki Cvrtili, Jarčani i 
Cerovečki u Općini Jesenje dobili su «pravu struju» i konačno 
su mogli uključiti sve kućanske aparate. Roditelji najmlađih iz 
Jesenja primili su u istom mjesecu poklon u iznosu od 5.000 
kuna koliko za svako novorođeno dijete poklanja Općina 
Jesenje. 

Za stanovnike Općine Jesenje ostat će zapamćen 24. lip- 
nja 2010. godine. Tog je dana održana proslava Dana Općine 
i Župe Jesenje, a Općina je tom prilikom dobila grb i zastavu. 

Ljetni mjeseci srpanj i kolovoz protekli su u znaku 


Asfaltiranje igrališta osnovne škole Gornje Jesenje 


obavljanja komunalnih radova kako u Radoboju tako i u Jese- 
nju, a posebnu su pozornost plijenila razna sportska natjecanja 
koja su organizirale sportske udruge. 

Mjesec listopad Općina Radoboj dočekala je priprema- 
ma i obilježavanjem Dana općine. Uz tradicionalna sportska 
natjecanja: maraton, biciklijadu i moto utrke, u središtu Ra- 
doboja otkriven je pano koji prikazuje fosilno i biljno blago 
radobojskog kraja. Osnovna škola Side Košutić također je 
proslavila svoj Dan već drugu godinu za redom organizirajući 
niz kvalitetnih manifestacija. 

Osnovna škola Gornje Jesenje može se ponositi činjeni- 
com što je drugu godinu za redom od strane Turističke zajed- 
nice KZŽ proglašena najboljom u okviru nagradnog natječaja 
«Volim Hrvatsku». Općina Jesenje pobrinula se da u mjesecu 
listopadu budu postavljene nove ploče dobrodošlice na pod- 
ručje ove Općine, da se nastave radovi na izgradnji nogostupa 
u Donjem Jesenju i Cerju, a posebna delegacija Općine posje- 
tila je bolesnog župnika Ivicu Košutića u svećeničkom domu 
u Varaždinu. 

U predzadnjem mjesecu u 2010. godini, studenom, vino- 
gradari u Radoboju i Jesenju proslavili su Martinje, radobojski 
su kuburaši bili u Vukovaru, Općinsko vijeće Radoboj doni- 
jelo je više odluka o usklađivanju sa zakonskim odredbama, a 
utvrdilo je i nove koeficijente za plaćanje komunalne naknade. 
Završeni su radovi na asfaltiranju nogostupa uz županijske 
prometnice, a mlada Ana Pavleković izdala je svoj prvi nosač 
zvuka. 

U Općini Jesenje bračni par Herceg proslavio je pedesetu 
godišnjicu braka; u goste su im stigli prijatelji iz Njemačke, a 
na potoku Ravninščica počela su probna bušenja za izgradnju 
brane koja bi trebala spriječiti poplave na području Donjeg 
Jesenja i Općine Đurmanec. 

Što se u Općinama Radoboj i Jesenje zbivalo u mjesecu 
prosincu pročitajte u ovom broju lista. 

IZGRADNJA DVORANE NAJVEĆI USPJEH 


Što je bilo uspješno, što nije ostvareno i kako ocjenjuje 
proteklu 2010. godinu te što očekuje u 2011. o tome govori 
načelnik Općine Jesenje IVAN MALIGEC. 

Radobojsko-Jesejanski list: Gospodine načelniče na 
kraju smo 2010. godine, po ćemu će ona ostati u sjećanju sta- 
novnika općine Jesenje? 

I. Maligec: Kao načelnik Općine moram istaknuti da mi 
je osobito zadovoljstvo što smo u 2010. godini uspjeli 

realizirati jedan od najvećih projekata koji je pokrenut 
prije gotovo četiri godine, a to je izgradnja sportske dvora- 
ne. Završetak tako velike investicije svakako je velik uspjeh 
za našu sredinu i ponosan sam što će ovaj događaj obilježiti 
2010. godinu. 

Radobojsko-Jesejanski list: Jesu li time ostvareni za- 
crtani programi ili je zbog poznate financijsko gospodarske 
situacije došlo do odgađanja realizacije ? 

I. Maligec:Naravno, tu nismo stali nastavili smo sa reali- 
zacijom ostalih predviđenih programa, a to je izgradnja vodo- 
vodne mreže u zaselcima Osredečki i Galovići, II faza izgrad- 
nje nogostupa u Donjem Jesenju i Cerju, asfaltiranje nerazvr- 
stanih cesta, dogradnja kanalizacije, na Brdu, u zaselku Sitari. 
Ostvarenim možemo biti zadovoljni, dio projekata realiziran 
je vlastitim prihodima, ali moramo biti realni i naglasiti da bez 
pomoći države i županije ne bi uspjeli sve ovo napraviti. U fazi 
smo izrade projekata o komunalnoj infrastrukturi, završena 
je projektna dokumentacija za rekonstrukciju ceste G. Jese- 
nje-D. Jesenje, izgradnju javne rasvjete u Lužanima i zaselku 
Prdešaki, izraditi će se projekt izgradnje novog rezervoara za 
vodovod G. Jesenja. Smatram kako moramo biti zadovoljni 
učinjenim, naravno uvijek se može više i bolje, ali realno gle- 
dajući radili smo u skladu sa trenutnim mogućnostima. 

Radobojsko-Jesejanski list: Općina Jesenje gubi status 
brdsko-planinskog područja, koji je donosio određene pogod- 
nosti za građane i Općinu kao cjelinu. Jesenje, međutim, na 
temelju podataka o razvijenosti i nadalje ostaje među onim je- 
dinicama lokalmne samouprave, koje mogu računati na odre- 
đenu pomoć države. Imate li saznanja o tome što ta promjena 
vama donosi? 

I. Maligec:Naša Općina kao i velik broj drugih ostat će 
bez statusa brdsko-planinskog područja jer takav pojam više 
neće postojati, međutim prema podacima o razvijenosti naša 
Općina ušla je u treću kategoriju. Prema toma Općina Jesenje 
trebala bi iz državnog Proračuna i dalje dobivati inicijalna fi- 
nancijska sredstva koja bi omogućavala brži razvoj. Građani će 
također imati određene olakšice kod oporezivanja dohotka, da 
li će to biti povoljnije u ovome trenutku teško je reći. 

Radobojsko-Jesejanski list: Od posljednjih lokalnih 
izbora u općinama više nema Poglavarstva. Zakonom su nad- 
ležnosti prenijete na neposredno izabrane načelnike: Kako u 
novim zakonskim uvjetima funkcionira odnos načelnik- Op- 
ćinsko vijeće? 

I. Maligec:Neposrednim izborom, mi načelnici dobi- 
li smo određene nadležnosti, što se u nekim slučajevima u 


elam i laposlovjen KBoćiš kao innogo uijjeka u 2) podni čeli Vam 
OPĆINSKA ORGANIZACIJA 
SOCIJALDEMOKRATSKE PARTIJE 


OPĆINE JESENJE 


operativnom dijelu 
pokazalo dobro, jer 
načelnik u nekim 
slučajevima — odlu- 
čuje samostalno 
posebno, kada je 
žurno, potrebno do- 
nijeti neku Odluku. 

Odnos mene 
kao načelnika sa 
Općinskim Vijećem 
je vrlo dobar, mala 
smo sredina i vizija 
razvoja našeg mjesta 
gotovo je identična, možda u nekim segmentima ne sagleda- 
vamo određenu situaciju jednako, ali to je demokratski. I na 
kraju moram napomenuti da je Proračun za 2011. godinu i 
sve Odluke koje proizlaze iz toga donesene jednoglasno što 
govori tome u prilog. 

Radobojsko-Jesejanski list: Koji su najbitniji zadaci 
Načelnika i Općinskog vijeća u narednoj godini? 

I. Maligec:U narednu godinu ulazimo ambiciozno jer 
planiramo napraviti rekonstrukciju dijela lokalne ceste G. 
Jesenje-D. Jesenje u dužini 700 metara, planiramo izgradnju 
rezervoara koji će trenutno biti u funkciji vodovoda Gornjeg 
Jesenja, a u budućnosti bi trebao biti dio sustava vodoopskrbe 
i ostalih naselja koja nemaju adekvatnu opskrbu vodom. Tu je 
izgradnja javne rasvjete u Lužanima i dijelu Gornjeg Jesenja, 
te niz manjih komunalnih radnji. Naravno socijalna kompo- 
nenta će nam i slijedeće godine biti u prioritetnim zadacima 
tako da ćemo i dalje pomagati roditeljima novorođenčadi, 
učenicima, studentima, obiteljima slabijeg imovinskog stanja 
i umirovljenicima 

Radobojsko-Jesejanski list: Što možete poručiti stanov- 
nicima Općine Jesenje na kraju jedne i poćetku druge godine?. 

I. Maligec:Zahvaljujem svima koji su na bilo koji način 
doprinijeli realizaciji zacrtanih planova, članovima Općinskog 
Vijeća, općinskih komisija, udruga, svim mještanima koji su 
inicirali i pomogli u rješavanju potrebnih radnji kako bi nam 
svima bilo ljepše i kvalitetnije živjeti u našoj Općini. U iščeki- 
vanju najvećeg obiteljskog blagdana Božića, kada u duhu za- 
jedništva želimo biti sa svojim najmilijima, sa njima podijeliti 
trenutke radosti i sreće što nam donosi rođenje Krista. U tom 
ozračju želja mi je radost blagdana podijeliti s vama dragi moji 
sumještani, neka veselje i radost uđe u vaše obitelji. Nadam 
se da smo u ovoj godini ispunili vaša očekivanja i vjerujem 
da ćemo u nadolazećoj godini nastaviti gdje smo stali kako bi 
poboljšali kvalitetu življenja sviju nas. 

Koristim priliku da u ime svih članova Općinskog Vije- 
ća, mojeg zamjenika i moje osobno čestitam svim našim mje- 
štanima nadolazeće blagdane ,neka ih provedu u obilju mira i 
blagostanja, radujući se svakom trenutku koji donosi toplinu u 


naše domove. SRETAN BOŽIĆ! 

UPRAVITELJA ŽUPE GORNJE JESENJE 


BLAGOSLOV OBITELJI 


Ja sam pater JOSIP 
KRČMAR. Pripadam _ cister- 
citskom redu. To je jedna grana 
benediktinskog reda. Od ove je- 
seni mijenjam župnika u župi sv. 
Ivana Krstitelja - Gornje Jesenje. 
Sada sam privremeni upravitelj 
župe Gornje Jesenje. Uz rad u 
župi Gornje Jesenje, istovreme- 
no sam dušobrižnik u kaznio- 
nici u Lepoglavi i u zatvoru u 
Varaždinu. Tamo također služim 
mise, ispovijedam i duhovno pomažem osobama na izdržavanju 
kazne. 

Vrijeme advetna i Božića je vrijeme kada su svi ljudi pozvani 
da se trude oko mira i dobra. Za vjernike je to posebno pobožno 
vrijeme. To je vrijeme božićnih ispovijedi, svečanog slavlja Isusovog 
rođenja i obiteljskog druženja. Koliko god se čovjek trudio oko 
osobnog i zajedničkog dobra, to nastojanje često ostaje nedorečeno i 
nesavršeno. Zato se vjernici u molitvi obraćaju Bogu Stvoritelju, da 
nam u našim dobrim nastojanjima pomogne i daruje uspjeh i bla- 
goslov. U božićno vrijeme i svećenik obilazi obitelji moleći s njima 
i za njih Božji blagoslov. Često se taj običaj naziva ,blagoslov kuća“. 
Međutim, ne trebaju kuće blagoslov nego ljudi. Zato je puno sadr- 
žajniji naziv BLAGOSLOV OBITELJI U BOŽIĆNO VRIJEME. 

U župi Gornje Jesenje blagoslov obitelji biti će po rasporedu i 
planu kao i prošlih godina. Svim župljanima župe G. Jesenje, kao i 
svim čitateljima želim Sretan Božić i blagoslovljenu, mirnu i sretnu 


Novu 2011. godinu. 


POKLON SVETOG NIKOLE 


Povodom blagdana sv. Nikole u dvorani Doma 
kulture u Gornjem Jesenju gostovalo je kazalište 

Merlin iz Zagreba tom prilikom izveli su predstavu 
Mali princ. U režiji Ane i Luke Merlin predstava je 
kreirana kao priča o dječaku koji sa planeta na kojem živi 
želi otići na putovanje kako bi upoznao svemir. Na tim 
putovanjima princ doživljava brojne susrete i iznenađenja, 
susreće se sa mnogim ljudima kojima na kraju i nosi 
poruku. Možda i život nije tako kompliciran uspijemo li 
vođeni ljubavlju prevladati strahove i probleme sa kojima 
se susrećemo u svakodnevnom životu. 

Niz komičnih, ali poučnih situacija, koje se isprepliću 
kroz predstavu, pažljivo su pratili učenici Osnovne škole 
Gornje Jesenje kojima je predstavu povodom Nikolinja 
poklonila Općina Jesenje. 

Nakon predstave na radost djece stigao je sv. Nikola, 
koji ih je častio bombonima. 

IZA RASPOLOŽIVOG NOVCA NE STOJE REZULTATI 


Nema nikakve potrebe u ovo 
blagdansko vrijeme dodatno poli- 
tički polemizirati, pa bih ja ostao 
u nekim suzdržanim okvirima 
komentiranja. Hrvatska demo- 
kratska zajednica, kao najjača po- 
litička snaga u Općini Radoboj, 
godinama upozorava na ključan 
problem u vođenju naše općine 
od strane vladajuće pozicije te njihovih koalicijskih par- 
tnera. Status koji mi imamo, novci kojima se u općini 
raspolaže, u totalnoj su opreci sa onim što tokom godina 
realiziramo. Znači, Radoboj, hvala Bogu i pametnoj naci- 
onalnoj politici, ima solidan i stabilan proračun, iza kojeg 
nažalost ne stoje rezultati politike na terenu. 

Pojedinačne probleme nema smisla potencirati, jer 
ovaj trenutak nije pogodan, ali mnogi ključni problemi 
ljudima nisu riješeni i uvijek sve ostaje na tome da nema 
novaca, što u slučaju Radoboja jednostavno nije istina. 

Želim vjerovati da će svim mještanima Općine Ra- 
doboj biti u budućnosti puno bolje, a ne da je povećanje 
materijalnog i društvenog statusa kao do sada samo za 
odabrane. 

U nadolazećim blagdanima i godini koja je pred 
nama svim članovima HDZ-a, simpatizerima te svim 
stanovnicima želim prije svega puno zdravlja, obitelj- 
skog mira i Božjeg blagoslova. 

Predsjednik OO HDZ-a 
Franjo Novački 


Blagoslovljen Božić , sretnu i uspješnu 2011. godinu želi Vam 


Općinski odbor 


Hrvatske demokratske zajednice 


Općine Radoboj 


Hoz 


(12 
DJELOVANJE U ILEGALI 


Čelnici Općine Radoboj prije nepune tri godine su za- 
ključili da ljude treba informirati što detaljnije o svim zbiva- 
njima i svim odlukama koje su od interesa _pretežnog dijela 
stanovništa. U tu je svrhu pokrenuto i izdavanje Radobojskog 
lista. Tom nastojanju tijekom 2010. godine pridružila se i Op- 
ćina Jesenje, pa sada imamo Radobojsko-Jesejanski list. Uz sva 
nastojanja osoba zaduženih za pripremanje i izdavanje ovog 
mjesečnika, cilj nije u potpunosti ostvaren. Unatoč višekratnim 
pozivima za suradnju, rezultati nisu zadovoljavajući. Jedan od 
svjetski poznatih novinara svojedobno je izjavio: « Ono što 
sredstva informiranja nisu zabilježila, nije se dogodilo». Na- 
žalost, u našim sredinama još uvijek ima pojedinaca koji su na 
čelu pojedinih političkih stranaka, udruga građana ili drugih 
asocijacija kojima nije stalo do toga da i drugi saznaju nešto 
više o njihovom radu i aktivnostima. Kako drugačije objasniti 
činjenicu da pojedine političke stranke održavaju godišnje ili 
izborne skupštine, a o tome ne obavještavaju predstavnike jav- 
nog informiranja. Isti je slučaj sa udrugama građana, a da ne 
govorimo o samim građanima, koji bi mnoge svoje probleme 
lakše riješili da o tome izvjeste širu javnost. 

Na prijelazu iz treće u četvrtu godišnjicu izlaženja Ra- 
dobojsko-Jesejanskog lista, Uredništvo poziva sve odgovorne 
u političkim strankama, udrugama građana, kao i same gra- 
đane, da bez ustručavanja o svojim aktivnostima na vrijeme 
obavještavaju Uredništvo jer će samo tako opravdati svoje po- 
stojanje i javnosti predstaviti sebe i svoje programe. Građani 
mogu doći na svoje, ukoliko postavljaju pitanja odgovornim 
osobama i traže rješavanje svojih problema. Ukoliko želite 
da za Vašu aktivnost, prijedloge i primjedbe nitko ne sazna 
nemojte o tome obavještavati predstavnike sredstava javnog 
informiranja, a ako ipak želite da se javnost upozna s vašim 
aktivnostima, na vrijeme nas obavijestite o svemu što radite, 
što imate u planu, što hvalite, a što kritizirate, sve ćemo to 
objaviti bez ikakvih uvjeta. Uvjereni smo da je sve to i u vašem 
interesu, pa krenimo u 2011. godinu s novom suradnjom i po- 
vjerenjem. Bit će to u obostranom interesu. (vir) 


PRIJAVITE GROBNA MJESTA 


Upravni odjel Općine Radoboj je u 2010. godini obavljao 
sređivanje evidencije grobnih mjesta na mjesnom groblju u 
Radoboju. Unatoč brojnim pozivima i obavijestima, još je veliki broj 
mještana koji nisu prijavili svoja grobna mjesta. I ovom prilikom 
obavještavamo sve korisnike neprijavljenih grobnih mjesta da se na 
temelju Zakona o grobljima, grobna mjesta za koja grobna naknada 
nije plaćena deset godina smatraju napuštenima. Općina Radoboj će 
u 2011. godini sva grobna mjesta koja su neprijavljena, odnosno za 
koje grobna naknada nije plaćena deset godina, ustupiti na korištenje 
zainteresiranim mještanima koji žele ispunjavati zakonske obaveze. 
Pozivamo stoga sve korisnike neprijavljenih grobnih mjesta da ih 
prijave do 31. siječnja 2011. godine. 

Ne budu li prijave podnijete do navedenog roka, Upravni 
odjel Općine Radoboj morat će poduzeti, za nekog i nepopularne 
mjere, ali odgovornost za to snose oni koji unatrag godinu dana nisu, 
unatoč brojnim obavijestima, ispunili svoju dužnost. 

MOGLO SE VIŠE I BOLJE 


Dragi čitatelji 
Radobojsko-Jesejan- 


skog lista! 
Na kraju svake 
kalendarske = godine, 


pa tako i ove 2010. 
analiziramo što je uči- 
njeno u godini koja 
odlazi, po čemu ćemo 
je pamtiti kao dobru, 
a što ćemo zaboraviti 
čim prije i željeti da se nikad više ne ponovi. 

Što reći o godini kaja je na izmaku? Vrlo teška go- 
dina, kako za gospodarstvenike i gospodarstvo u cjelini, 
tako i za običnog čovjeka. U našoj Općini kontinuirano 
se radilo na poboljšanju uvjeta života građana sa željom 
da se svi lokalni razvojni programi ostvare. Naravno da to 
sve nije bilo moguće zbog toga jer sredstva za sve unapri- 
jed planirane projekte, za čije su sufinanciranje ili ukupno 
financiranje bila zadužena određena ministarstva i držav- 
ni fondovi, nisu realizirana. 

Smatramo ipak da se moglo još bolje i više, jer uvijek 
može biti bolje. 

Zbog svega toga mi u HSS-u zalažemo se, a to bi 
trebao biti i cilj svima, da jedinice lokalne samouprave što 
prije dosegnu stupanj razvoja i da im pomoć države više 
neće biti potrebna, niti će o njoj ovisiti realizacija lokal- 
nih projekata. Stručni, educirani ljudi u lokalnoj samo- 
upravi trebali bi pripremiti kvalitetne projekte s kojima 
ćemo moći konkurirati za sredstva iz EU fondova. 

HS5S-ova politička strategija obuhvaća sva područja 
života, ali uvijek zadržavamo poziciju stranke koja vodi 
brigu o hrvatskom selu, ali ne isključivo samo o poljopri- 
vrednicima, već o svim stanovnicima bez obzira na gos- 
podarsku djelatnost. Borba protiv siromaštva jedan je od 
preduvjeta za poboljšanje kvalitete života. 

Suočeni s visokom stopom nezaposlenosti, slabim 
gospodarskim rastom, rastućim nezadovoljstvom gra- 
đana životnim uvjetima i nepovjerenjem u politiku, te 
visokom zaduženosti na svim razinama, svjesni smo da 
godina koja je pred nama neće biti laka, ali vjerujemo 
da samo poštenim radom i planiranjem u okviru realnih 
mogućnosti, a ne lažnim obećanjima, možemo prebroditi 
sve krize i prepreke koje će nam stajati na putu. 

Ovom porukom svim stanovnicima Općine Ra- 
doboj želim čestit Božić, kao i sretnu i uspješnu 2011. 
godinu. 


Predsjednik HSS-a Općine Radoboj 
Josip Potočki 


UGODNE BOŽIĆNE BLAGDANE I SRETNU NOVU GODINU ŽELI VAM: 
OPĆINSKA ORGANIZACIJA 
SOCIJALDEMOKRATSKE PARTIJE 


RADOBOJ 

OPĆINA OPRAVDALA POVJERENJE 


Godina koja je na izmaku bit će upamćena kao teška, godina u kojoj je na vi- 
djelo javnosti došao dokaz da su korupcija, manipulacija i krađa posljednih godina 
jedan od većih uzroka stanja u kojem se nalazimo. Sve je to imalo utjecaj na život 
svih ljudi pa i nas u Općini Radoboj. 

Izvorni prihodi općinskog proračuna su znatno smanjeni. Najžalosnije je to 
što su nam već odobreni projekti poput Zavičajne zbirke, Rimske ceste i uređenja 
gospodarske zone stopirani, jer samo sredstva Općine nisu bila dovoljna da ih re- 
aliziramo. Općina Radoboj je svrhu svojeg postojanja opravdala. Gledajući sliku 
Radoboja i ostalih naselja prije 16 godina i danas, vidljiva je velika razlika u pogledu izgrađenosti i izgledu cijelog 
područja Općine. Za Radoboj se danas čuje izvan i mnogo šire od njenih granica ili granica Krapinsko-zagorske 
županije i to ne samo po povijesnim znamenitostima nego i po kvaliteti projekata koje pokrećemo. 

Ovim putem zahvaljujem se svim građanima koji imaju povjerenje u vodstvo Općine Radoboj, a svim 
žiteljima želim čestitati Božić i Novu godinu, sa željom da međusobno imamo više poštovanja, tolerancije i 
razumijevanja. 


Predsjednik OO SDP-a 

Alojz Sajko 
IN MEMORIAM: Ime Ivice Košutića i njegovo trideset dvogodišnje 
službovanje u župi Gornje Jesenje ostat će zapisano 


Umro vlč. Ivan Košutić dugogodišnji župnik 
župe Gornje Jesenje 


Ivan Košutić rođen je 6. srpnja 1948. u Svetom 
Križu Začretju, a za svećenika je zaređen 1974. Prije 


kao čovjeka i svećenika iz kojeg je zračila neizmjerna 
dobrota. 

Na njegovom vječnom počivalištu neka ga prati 
pjev nebeskih anđela. 


Počivao u miru! 


dolaska u Jesenje obavljao je dužnost kapelana u 
Lepoglavi, a upraviteljem župe Gornje Jesenje ime- 
novan je 1979. godine. Kao mlad svećenik vlć. Košutić 
brzo se uklopio u novoj sredini, njegovu ljubaznost, 
pristupačnost, nadahnute propovijedi kojima je želio 
približiti Boga vjernicima, zasigurno će dugo ostati 
u sjećanju župljanima župe Gornje Jesenje i okolnih 
župa. Kao svećenik rado je obilazio bolesnike pruža- 
jući im utjehu u ispovijedanju vjere, naš župnik jed- 
nostavno je za svakog čovjeka imao lijepu riječ. Uz 
pomoć i suradnju općinskih vlasti vlć. Košutić uspi- 
jeva obnoviti župnu crkvu; urediti krov, toranj, fasadu, 
unutrašnjost, uređen je župni dvor i cijeli okoliš cr- 
kvenog zdanja. Nakon što je teško obolio nije klonuo 
duhom, prihvatio je svoju bolest kao još jedno ovoze- 
maljsko trpljenje, i dokle god je njegovo zdravstveno 
stanje dopuštalo služio je svojim vjernicima. Iscrpljen 
zloćudnom bolešću smješten je u svećenički dom u 
Varaždin gdje je i preminuo. 

Svećenik Košutić pokopan je na mjesnom gro- 
blju u Gornjem Jesenju, mjestu koje je njegovo kako 
je često i sa ponosom isticao i kojega je neizmjerno 
volio. 


OPĆINSKA ORGANIZACIJA HRVATSKE 
DEMOKRATSKE ZAJEDNICE JESENJE 

NOVOSTI IZ OŠ SIDE KOŠUTIĆ RADOBOJ 


Ove stranice priprema, uređuje i 


BOŽIĆNI UGOĐAJ U NAŠOJ ŠKOLI 


Tijekom prosinca u našoj je školi zavladao pravi 
predbožićni ugođaj. 

Kako bi na vrijeme i što ljepše ukrasili prostor škole, 
svaki razred dobio je poseban zadatak. Ideja ovogodišnjeg 
ukrašavanja škole bila je da svi ukrasi budu u zlatnoj i 
crvenoj boji. Stoga su učenici prionuli na posao i marljivo 
izrađivali ukrase za bor u predvorju, za atrij, hodnike i 
učionice. 

Učenici petih razreda izrađivali su nakit od oraha i 
češera; šestaši su se zabavili izradom crvenih vrpci koje su 
se pak lijepile na kugle nastale vrijednim radom sedmaša. 
Osmi razredi izrađivali su zvijezde od šiblja. Sudeći po 
lijepo ukrašenom boru, svi učenici i njihovi razrednici 
uspješno su napravili svoj nakit. 

Izrađivao se i materijal koji će se prodavati u sklopu 
projekta "Škole za Afriku*. Učenici 4.a razreda odlučili 
su predblagdansko vrijeme oplemeniti dobrim djelom. 
Naime, na kreativnoj su radionici održanoj 2. prosinca, 
izradili "minijature inspirirane kulturno-povijesnim 
znamenitostima i artefaktima nađenim na području 
Hrvatske. Radovi su namijenjeni prodaji, a prihod će se 
donirati UNICEF-u za projekt školovanja afričke djece. 
Tijekom prosinca izrađivane su i čestitke koje će sigurno 
razveseliti svakog primatelja. 

Najmlađe naravno nije zaboravio posjetiti sveti 
Nikola. Podijelio je darove i uživao u recitacijama, plesu 
i glumi učenika. 

Kraj = polugodišta božićnom 


obilježit ćemo 


priredbom, o kojoj čitajte u sljedećem broju lista. 
Svim učenicima, učiteljima, čitateljima, mještanima 

i prijateljima želimo sretan Božić i Novu godinu! 
Jasenka lani 


lektorira OŠ Side Košutić Radoboj 


DRUŽENJE S “MAČKOM U ČIZMAMA" 


Učenici razredne nastave izmatične škole u Radoboju 
i Područnih odjela Šemnica Gornja i Jazvine, posjetili su 
16. prosinca dječje kazalište Žar ptica u Zagrebu. 

Hladan dan zasigurno je zagrijala predstava Mačak u 
čizmama. Nakon što su se učenici udobno smjestili, priča 
je počela: “Jednom davno, u davna vremena u jednom 
kraljevstvu, na rubu sela, živio jedan stari mlinar....?? 

lako je djeci sama priča dobro poznata, uživali su u 
predstavi. Izvrsnom Mačku kojeg je glumio Filip Križan 
pridružili su se i ostali glumci u ulogama kralja, princeze, 
mlinara, markiza Karabasa..... Djeca su uživala u 
glazbenim i vizualnim elementima predstave, raskošnim 
kostimima, a posebno im se dopalo dolaženje glumaca na 
scenu kroz gledalište i njihovo komuniciranje s publikom. 
Svih 80 minuta, koliko je predstava trajala, djeca su bila 
zaokupljena zbivanjima na pozornici. 

Ni učiteljice nisu krile zadovoljstvo predstavom, te 
su izrazile želju da opet s učenicima posjete kazalište Žar 
ptica i pogledaju lijepu predstavu. 

Jasenka Marmilić 


SSA MJEŠTANIMA OPĆINE JESENJE 
/72A\Đ BLAGOSLOVLJEN BOŽIĆ 1 SRETNU NOVU GODINU ŽELI : 


OPĆINSKA ORGANIZACIJA 
HRVATSKE SELJAČKE 
ds.) 

Zimska sjeta 
Vjetar zavija u dimnjaku, 
prozori se slediše. 
Mačka sjedi kraj peći i prede; 
sjećanja na ljeto blijede. 
Zima je... 


Kristina Košutić, 7.0 


Zimski haiku 
Vjetar urliče u dimnjaku, 
bijele se pahulje kovitlaju, 
mačak sjedi na prozoru. 
Kristina Košutić, 7.0 


Zima 
Sneg je opal, 
Pod nogami škripi. 
Nigde zelene travke videti ni. 
Vse se blešči, 
deca su vesela 
jer sanjkanje buju mela. 
Spuščaju se oni 
na sanjkah svoji 
Dok nebe nove pahulje broji. 

Maja Cerovečki, 7.b 


Zima 
Zima će doći, 
jesen će proći. 
Sve bijelo će biti, 
po zemlji će se pojaviti srebrne niti. 
Zemlja će nakratko zaspati, 
male životinje će snivati. 
Čarolije zagonetne, krasne i bajne; 
tu kriju se zimske tajne. 
Drveće će odjenuti bijele haljine; 
taj poseban izgled vinut će se u daljine. 
Djecu će u zimi najviše dirnuti zimska radost 
jer ipak je to njihova mladost. 

Alen Potočki, 6.a 


NAJIJEPJIM ŽELJAMA UPUĆENIM UZ BOŽIĆNE BLAGDANE 
i DOLAZAK NOVE GODINE PRIDRUŽUJE JE: 


DPBSNISKLA ORBSANIZASKA 
HRVATSKE SSLJDAGKE STILNIKE 
ŽADDODOJ 


Zima 
Stigla je baka zima 
i veselje podarila svima. 
Vani se brda bijele 
dok se djeca vesele. 
Uškolu valja poć , 
al djeca ne žele doć. 
Draža im je vani zima 
jer zabavu dijeli svima. 
Svi se tako vesele 
ispod lijepe bijele jele. 
Grudaju se i sanjkaju svi, 
Pridružite im se i vi! 


Lana Bistrović, 6.a 


SVE VIŠE MLADIH VATROGASACA 


U organizaciji Vatrogasne zajednice KZŽ i DVD-a 
Gornje Jesenje iorganiziran je tečaj ispitanog vatrogasca 
kojemu je tehnički domaćin DVD-e Gornje Jesenje. Na 
tečaj se prijavilo 38 kandidata, od toga 21 iz DVD-a 
G. Jesenje, dok su ostali kandidati iz susjednih DVD-a. 
Voditelj tečaja je vatrogasni časnik Kristijan Buzina iz 
DVD-a Jesenje, a predavanja se održavaju vikendom. 
Tečaj će trajati ukupno 74 sata, od toga 32 otpada 
na praktični dio, po završetku tečaja polaznici pred 
komisijom polažu ispit, te dobivaju diplomu ispitanog 
vatrogasca. Zanimljiv je podatak da je sve više mladih 
koji se aktivno žele uključiti u rad DVD-a, a kako je za 
to potrebna i stručna osposobljenost taj tečaj biti će im 
osnova za daljnje stjecanje znanja i vještina u aktivnostima 
koje provodi dobrovoljno vatrogasno društvo. Prema 
riječima predsjednika DVD-a Mirka Buzina želja je 
animirati mještane iz okolnih naselja da se više uključe u 
rad DVD-a jer je većina članova iz Gornjeg Jesenja. 


wd 16 

PROHUJALA VREMENA NA RADOBOJSKOM PODRUČJU 


VJEKOSLAV CEROVEČKI-CIGO 
i (1955.-1991) 
ŽIVOT ZA HRVATSKU 


Iz radobojske sredine ponikli su brojni stručnjaci iz ra- 
zličitih oblasti djelovanja. Postojala su međutim zanimanja za 
koja na našem području nije bilo tradicije. Dugo vremena, sve 
do pedesetih godina prošlog stoljeća, sa radobojskog područja 
vrlo su rijetki bili profesionalni vojnici ili policajci. Tu su tra- 
diciju prvi prekinuli mladići koji su se opredijelili za glazbu. 
Desetak njih krenulo je u glazbenu vojnu akademiju, jer su bili 
skloni glazbi, koja je na radobojskom području imala duboke 
korijene, a i školovanje je bilo besplatno. U svojim karijerama 
ostvarili su značajne uspjehe. Imali smo tako radobojske glaz- 
benike koji su svirali u Titovoj i Tuđmanovoj gardi i u najpo- 
znatijim vojnim orkestrima. Što se pak tiče ostalih vojnih zani- 
manja, led je probio Stjepan Jurinjak, koji je završio vojnu zra- 
koplovnu školu i bio pilot u vojsci bivše države, gdje je nažalost 
u jednoj zrakoplovnoj nesreći i poginuo. Osamdesetih godina 
20. stoljeća sve se više naših mladića odlučivalo za policijsko 
zvanje. Jedan od njih bio je i VJEKOSLAV CEROVEČKI 
iz Jazvina, koji je nakon završetka Tehničke škole u Zagrebu i 
odsluženja vojnog roka krenuo među policajce. 

Višu kriminalističku školu završava 1976. godine i biva 
raspoređen na varaždinsko područje. 

Ta je činjenica u mnogome odredila njegov daljnji, na- 
žalost, kratki život. Sa željom da mlade naraštaje upoznamo 


Vjekoslav Cerovečki osnovnoškolsko obrazovanje završio jeu Radoboju. 


Na slici treći s desne strane u najgornjem redu. 


s nekim detaljima života i smrti našeg mještanina Vjekoslava 
Cerovečkog, rubriku «Radobojski korijeni» ovom prilikom po- 
svećujemo upravo uspomeni na njega. 

Vjekoslav Cerovečki —Cigo rođen je 2. ožujka 1955. 
godine. Otac Viktor bio je rudar, a majka Alojzija kućanica. 
Osnovno školovanje Vjekoslav je stjecao u Jazvinama i Rado- 
boju, a srednje u Metalskom školskom centru «Prvomajska» u 
Zagrebu. Nakon završetka srednjoškolskog obrazovanja zapo- 
šljava se u krapinskom «Jedinstvu», a nakon vojnog roka odlazi 
u policajce. 

Na području Varaždina obavlja razne dužnosti u službi 
unutrašnjih poslova, a 11. rujna 1991. raspoređen je u Policijsku 
upravu Vukovar, kao zapovjednik postrojbe Policijske uprave 
iz Varaždina koja sudjeluje u obrani Vukovara. Brat Stjepan i 
supruga Ljubica sjećaju se da je na rastanku prilikom odlaska 
u Vukovar izrazio želju da u slučaju pogibije bude sahranjen u 
Radoboju. Vrijeme provedeno u Vukovaru bilo je puno neiz- 
vjesnosti. Vjekoslav je unatoč svim teškoćama povremeno imao 


S 


(0) 


DODOSOJSKU KOBIJSIJ] 


Oprostaj uz tamburaše dan prije odlaska u Vukovar 


telefonski kontakt s članovima obitelji u Varaždinu i drugim 
mjestima gdje su živjeli i upoznavao ih sa stanjem u Vukova- 
ru. Brat Stjepan, koji je obavljao dužnost upravitelja zatvora 
u Lepoglavi, iznosi činjenice da su branitelji Vukovara tražili 
pomoć u naoružanju i streljivu te da su on i žena Ljubica kao i 
obitelji ostalih varaždinskih policajaca tražili pomoć u nadlež- 
nim institucijama, preko poznatih osoba tadašnje vlasti, ali od 
svega toga nije bilo koristi. Branitelji Vukovara iz Varaždinske 
Policijske uprave zadnjih dana obrane grada ostali su praktički 
bez streljiva, svaki od njih čuvao je tek po jedno zrno za slučaj 
da dođu u bezizlaznu situaciju i da ga upotrijebe oduzimajući 
si život. 

Padom Vukovara 18. studenoga 1991. svi oni koji su imali 
članove svoje obitelji u Vukovaru strepili su za njih. Prvih dana 
nikakvih vijesti nije bilo. No nedugo nakon toga za obitelj Ce- 
rovečki stigla je ona najgora vijest. Vjekoslav Cerovečki-Cigo, 
zapovjednik postrojbe varaždinske Policijske uprave poginuo 
je u Vukovaru 18. studenoga braneći civile na području Borova 
Naselja. Vijest su potvrdili preživjeli pripadnici policijske po- 
strojbe čiji je posljednji zapovjednik bio Vjekoslav Cerovečki- 
Cigo. No do konačne potvrde o pogibiji proći će još nekoliko 
godina. Tek nakon mirne integracije okupiranog područja u 
sastav Republike Hrvatske, stvorili su se uvjeti za utvrđivanje 
činjenica i potvrđivanja pogibije branitelja. Rodbina Vjekosla- 
va Cerovečkog tek 1997. godine u Vukovaru potvrđuje da se 
u označenom grobu nalaze posmrtni ostaci njihovog supruga, 
oca, brata i sina Vjekoslava Cerovečkog. Dobra je stvar u sve- 
mu tome bila da su okupatori Vukovara indentificirali poginu- 
le i uz sve potrebne dokumente sahranili ih na vukovarskom 
groblju gdje su grobove i da pa se moglo prići i stvar- 
noj identifikaciji. Do sahrane u 
Radoboju prošlo je međutim 
još više od 14 mjeseci. Naime, 
posmrtni ostaci — Vjekoslava 
Cerovečkog —Cige konačno 
su identificirani u Zagrebu 8. 
svibnja 1998., a _sahrana je uz 
sve vojne počasti obavljena 10. 
svibnja iste godine na mjesnom 
groblju u Radoboju. (vir) 

Nastavak u idućem broju. 


Slika 1% ispitne knjižice Metalskog 


školskog centra «Prvomajska». 


